lv en lv nl hbs_lat lv lv sl lv en nl hbs_lat lv fr lv lv lv lv sv lv lv lv lv lv lv lv en lt lv lv en lv lv lv en lv lv en lv lv lv lv en lv lv lv en lv lv en en lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
16. grūtniecības nedēļa – grūtniecības kalendārs | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Vai jūti dzīvību sevī? Tā, fiziski? Tavs bērniņš arvien uzstājīgāk cenšas pavēstīt – mammu, es jau esmu!
Ja māmiņai šī nav pirmā grūtniecība, iespējams, viņa jau sajūt mazuļa pirmās kustības.
Mazulis ir pilnīgi izveidojies, viņš ir 16 cm garš un sver aptuveni 120-135 g. Bērniņam ir aktīvie periodi un brīži, kad viņš guļ mierīgi. Mazulītis spēj sakļaut rociņas un grozīt galvu – viņam jau ir kakls! Uz galvas redzami asinsvadi. Pirkstiņiem ir savi neatkārtojami pirkstu nospiedumi. Mazulīša āda ir tik plāna, ka zem tās var saskatīt asinsvadu tīklojumu. Bērniņš strauji aug, ķermenītis kļūst proporcionālāks. Viņa dzimumorgāni ir pietiekami nobrieduši, lai būtu nosakāms viņa dzimums. Ir izveidojusies sava asinsgrupa. Mazulis sevi izklaidē, sūkājot īkšķi. Viņš dzer, čurā ik pēc 45 minūtēm un daudz kustas, bet parasti, īpaši, ja tā ir pirmā grūtniecība, sieviete šīs kustības vēl nejūt. Veicot ultrasonogrāfiju, vai noteikt bērniņa dzimumu. Mazajām meitenītēm jau mammas vēderā veidojas olšūnu krājumi, ar kuriem viņa dzīvos visu mūžu.
Kad gaidāms pirmais sniegs? Laika vērotāja prognozes
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Nu tev vajadzētu justies enerģijas un prieka pilnai! Beidzot hormoni strādā tā, ka sieviete jūtas mierīga un pat optimistiska. Vairs nav raižu par grūtniecības pārtraukšanās iespējām, kas nomoka grūtnieces pirmajā trimestrī. Pieaugot grūtniecības laikam un palielinoties dzemdei, sieviete sānos var sajust durstošas sāpes. Un, mazulim augot, palielinās mammas apetīte.
Ja šī ir atkārtota grūtniecība, iespējams, ka jau sajutīsi kustības. Pasaki to savai vecmātei, jo zinot šo informāciju, var precīzāk aprēķināt dzemdību datumu.
Ja tavas krūtis aizvien ir iepriekšējā izmērā, tuvāko nedēļu laikā tās noteikti kļūs lielākas. Kļūst tumšāki vasaras raibumi, dzimumzīmes, kā arī krūšu gali, jo pastiprinās ādas pigmentācija. Pēc dzemdībām pastiprinātā pigmentācija pazūd. Ja grūtniecība noris vasarā, centies bez vajadzības negozēties tiešos saules staros, jo tie pigmentāciju pastiprina.
Tā kā augot vēderam, gludā muskulatūra atslābst ne tikai ķermenī, arī urīnceļos, jāuzmanās no urīnceļu infekcijām.
Pārej uz mini ēdienreizēm. Speciālisti iesaka trīs pamatīgās maltītes aizstāt ar sešām mazām – tas pasargās no gremošanas traucējumiem (tie grūtniecēm var rasties hormonu dēļ, kas palēnina gremošanas darbību).
„Parādi saviem un vīra vecākiem bērniņa sonogrāfijas bildītes! Kad viņi gaidīja mūs, tādu aparatūru un iespēju nebija, vecāki būs priecīgi un ieinteresēti redzēt savu mazbērnu pavisam sīciņu!”
Nu tavs libido vairs nav tik svārstīgs, kāds bija pirmajā trimestrī, kad mocīja lielais nogurums un sliktā dūša. Izmantojiet šo labās pašsajūtas mirkli un mīlējaties! Taču izvairieties no tradicionālās misionāru pozas. Tev nav ieteicams ilgstoši gulēt uz muguras, jo var rasties liels spiediens uz lielo muguras artēriju, kas savukārt traucē mazuļa apgādi ar skābekli.
Ejiet kopā pie ārsta, jo nu jau ultrasonogrāfijā varēs redzēt mazu cilvēciņu un topošajam tētim tas ir īpaši emocionāls mirklis. Veicot šo izmeklēšanu, bērna attēlu iespējams izprintēt.
Daudzi vecāki uzskata, ka bērni guļ labāk, ja blakus ir mazais dvīņubrālis/māsa. Taču speciālisti teic, ka dvīnīši tomēr jāgulda atsevišķās gultiņās — nav zināms, kurā mirklī mazie sāks grozīties un velties, bet, ja viņš ar sejiņu piespiežas otram zīdainītim, tas var radīt pēkšņās nāves sindroma draudus.
Noskaties arī video, kas notiek sievietes organismā no 15. līdz 20. grūtniecības nedēļai
Autore: Inga Akmentiņa-Smildziņa, Līga Brūvere
Konsultēja: vecmāte Māra Grieze un PEP mamma Līga Zelmene-Laizāne
Izmantotā literatūra: Ilona Vereša, Antje Andersa. Grūtniecības kalendārs. Četrdesmit nedēļas kopā ar Nelliju, R.: Valters un Rapa, 2008; Māte un bērns. Enciklopēdija vecākiem, R.: Jumava, 2006.
Grūtniecība Grūtniecības kalendārs Grūtniecības otrais trimestris
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Mammamuntetiem.lv aicina: ejot uz vēlēšanām, ņem līdzi bērnu!
Kā nekļūdīties, izvēloties visatbilstošāko biroja galdu?
Vai izsvītrot visus kandidātus biļetenā ir laba doma? Kas jāzina, ejot vēlēt Saeimu
Padomi alerģijas simptomu mazināšanai: pareiza mazgāšanas līdzekļu izvēle
5 dekoratīvi košumkrūmi piemājas dārzam
Saeima konceptuāli atbalsta ieceri ievērojami pacelt minimālo algu jau no janvāra
Vai botas drīkst mazgāt veļasmašīnā? Atbild eksperti
Kas ir Miķeļdiena un ko par to vēsta ticējumi
Kad gaidāms pirmais sniegs? Laika vērotāja prognozes
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.